नई दिल्ली : फेसबुक, गूगल, याहू तथा अन्य वेबसाइट को कथित आपत्तिजनक सामग्री के मामले में अदालत में घसीटने वाले इस्लामिक विद्वान की वेबसाइट से किसी ने छेड़छाड़ कर इसे विकृत बना दिया है और इस पर संदेश लिखा है कि सोशल नेटवर्किग साइट को लेकर इतनी नाराजगी ठीक नहीं। याचिकाकर्ता मुफ्ती ऐजाज अरशद कासमी ने बताया कि उनकी वेबसाइट डब्ल्यूडब्ल्यूडब्ल्यू डॉट फतवाऑनलाइन डॉट इन पिछले एक सप्ताह से विकृत है। अब उन्होंने इसके खिलाफ पुलिस में शिकायत दर्ज कराने की योजना बनाई है।